
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН ТЕРРИТОРИЙӖНЧЕ 
ЯЛ ХУҪАЛӐХӖНЧЕ УСӐ КУРМАЛЛИ ҪӖРСЕНЕ
Е ҪАВӐН ПЕК ҪӖРСЕН ЙЫШӖНЧИ ҪӖР ЛАПТӐКӖСЕНЕ ПӖР КАТЕГОРИРЕН ТЕПӖР КАТЕГОРИНЕ КУҪАРМАЛЛИ УЙРӐМ ЫЙТУСЕНЕ ЙӖРКЕЛЕСЕ ТӐРАССИ ҪИНЧЕН 

Чӑваш Республикин Патшалӑх Канашӗ
2026 ҫулхи пуш уйӑхӗн 26-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Раҫҫей Федерацийӗн Ҫӗр кодексӗпе, Федерацин "Ҫӗрсене е ҫӗр лаптӑкӗсене пӗр категорирен тепӗр категорине куҫарасси ҫинчен" 2004 ҫулхи раштав уйӑхӗн 21-мӗшӗнчи 172-ФЗ №-лӗ саккунӗпе (малалла – Федераци саккунӗ), федерацин ытти саккунӗсемпе, вӗсемпе килӗшӳллӗн йышӑнакан Раҫҫей Федерацийӗн ытти право акчӗсемпе, Чӑваш Республикин саккунӗсемпе килӗшӳллӗн Чӑваш Республикин территорийӗнче ял хуҫалӑхӗнче усӑ курмалли ҫӗрсем е ҫавӑн пек ҫӗрсен йышӗнчи ҫӗр лаптӑкӗсем тӗлӗшпе, федераци харпӑрлӑхӗнчи ҫӗрсемсӗр пуҫне, ҫӗрсене е ҫӗр лаптӑкӗсене пӗр категорирен тепӗр категорине куҫарас сферӑри уйрӑм ыйтусене йӗркелесе тӑрать.

2 статья.	Ял хуҫалӑхӗнче усӑ курмалли ҫӗрсене е ҫавӑн пек ҫӗрсен йышӗнчи ҫӗр лаптӑкӗсене, федераци харпӑрлӑхӗнчи ҫӗрсемсӗр пуҫне, пӗр категорирен тепӗр категорине куҫармалли уйрӑмлӑхсем 
1. Ял хуҫалӑхӗнче усӑ курмалли ҫӗрсене е ҫавӑн пек ҫӗрсен йышӗнчи ҫӗр лаптӑкӗсене, федераци харпӑрлӑхӗнчи ҫӗрсемсӗр пуҫне, пӗр категорирен тепӗр категорине куҫарас ӗҫе Чӑваш Республикин Министрсен Кабинечӗ Федераци саккунӗн 3 тата 7 статйисемпе пӑхса хӑварнӑ уйрӑмлӑхсене шута илсе пурнӑҫлать.
Ял хуҫалӑхӗнче усӑ курмалли ҫӗрсем е ҫавӑн пек ҫӗрсен йышӗнчи ҫӗр лаптӑкӗсем тӗлӗшпе, федераци харпӑрлӑхӗнчи ҫӗрсемсӗр пуҫне, ҫӗрсене 
е ҫӗр лаптӑкӗсене пӗр категорирен тепӗр категорине куҫарасси ҫинчен е тата ҫӗрсене е ҫавӑн пек ҫӗрсен йышӗнчи ҫӗр лаптӑкӗсене пӗр категорирен тепӗр категорине куҫарма хирӗҫ пулни ҫинчен калакан йышӑнӑва Чӑваш Республикин Министрсен Кабинечӗ Федераци саккунӗн 3 статйипе пӑхса хӑварнӑ йӗркепе килӗшӳллӗн тӑвать. 
Ял хуҫалӑхӗнче усӑ курмалли ҫӗрсем е ҫавӑн пек ҫӗрсен йышӗнчи ҫӗр лаптӑкӗсем тӗлӗшпе, федераци харпӑрлӑхӗнчи ҫӗрсемсӗр пуҫне, ҫӗрсене 
е ҫӗр лаптӑкӗсене пӗр категорирен тепӗр категорине куҫарасси ҫинчен, халӑх пурӑнакан вырӑнсен ҫӗрӗсене ытти категорири ҫӗрсене куҫарнисӗр тата ытти категорири ҫӗрсене халӑх пурӑнакан вырӑнсен ҫӗрӗсен категорине куҫарнисӗр пуҫне, хута кӗнисене (малалла – хута кӗнисем) Чӑваш Республикин Министрсен Кабинечӗ полномочи панӑ Чӑваш Республикин ӗҫ тӑвакан органӗ (малалла – полномочиллӗ орган) пӑхса тухать.
2. Хута кӗнисене пӑхса тухнин результачӗсем тӑрӑх полномочиллӗ 
орган Федераци саккунӗн 3 статйипе пӑхса хӑварнӑ йӗркепе:
ял хуҫалӑхӗнче усӑ курмалли ҫӗрсем е ҫавӑн пек ҫӗрсен йышӗнчи ҫӗр лаптӑкӗсем тӗлӗшпе, федераци харпӑрлӑхӗнчи ҫӗрсемсӗр пуҫне, ҫӗрсене 
е ҫӗр лаптӑкӗсене пӗр категорирен тепӗр категорине куҫарасси ҫинчен калакан сӗнӗве (малалла – ҫӗрсене куҫарасси ҫинчен калакан сӗнӳ) туса хатӗрлет тата ӑна Чӑваш Республикин Пуҫлӑхне ярса пама Чӑваш Республикин Министрсен Кабинетне тӑратать; 
Чӑваш Республикин Министрсен Кабинечӗн ял хуҫалӑхӗнче усӑ курмалли ҫӗрсене е ҫавӑн пек ҫӗрсен йышӗнчи ҫӗр лаптӑкӗсене, федераци харпӑрлӑхӗнчи ҫӗрсемсӗр пуҫне, пӗр категорирен тепӗр категорине куҫарасси ҫинчен калакан е тата ҫавӑн пек ҫӗрсене е ҫавӑн пек ҫӗрсен йышӗнчи ҫӗр лаптӑкӗсене пӗр категорирен тепӗр категорине куҫарма хирӗҫ пулни ҫинчен калакан йышӑнӑвӗн проектне туса хатӗрлет.
3. Чӑваш Республикин Министрсен Кабинечӗ: 
ҫӗрсене куҫарасси ҫинчен калакан полномочиллӗ орган тӑратнӑ сӗнӗве Чӑваш Республикин Пуҫлӑхне ярса парать;
Чӑваш Республикин Пуҫлӑхӗ ҫӗрсене куҫарасси ҫинчен калакан сӗнӗве тата (е) федерацин ял хуҫалӑхӗнче усӑ курмалли ҫӗрсемпе усӑ курас тата вӗсене сыхлас ӗҫре патшалӑх политикине туса хатӗрлес тата ӑна нормативлӑ право тӗлӗшӗнчен йӗркелесе пырас енӗпе ӗҫлекен ӗҫ тӑвакан власть органӗ, тата (е) Чӑваш Республикин Патшалӑх Канашӗ Чӑваш Республикин Пуҫлӑхӗн ял хуҫалӑхӗнче усӑ курмалли ҫӗрсене е ҫавӑн пек ҫӗрсен йышӗнчи ҫӗр лаптӑкӗсене пӗр категорирен тепӗр категорине куҫарассине шута илекен саккун кӑлармалли пуҫарӑвне пӑхса тухнин результачӗсем тӑрӑх ял хуҫалӑхӗнче усӑ курмалли ҫӗрсене е ҫавӑн пек ҫӗрсен йышӗнчи ҫӗр лаптӑкӗсене, федераци харпӑрлӑхӗнчи ҫӗрсемсӗр пуҫне, пӗр категорирен тепӗр категорине куҫарасси ҫинчен е тата ҫӗрсене е ҫавӑн пек ҫӗрсен йышӗнчи ҫӗр лаптӑкӗсене пӗр категорирен тепӗр категорине куҫарма хирӗҫ пулни ҫинчен калакан тивӗҫлӗ йышӑнӑва Федераци саккунӗн 3 статйипе пӑхса хӑварнӑ уйрӑмлӑхсене шута илсе тӑвать.

3 статья. Ҫак Саккун вӑя кӗресси
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

